lv de lv id lt lv fr lv ru az lv en en id lv fr nl fr ca lv lv lv lv fr nb fr lv lv lv lv lv lv es tr uk es en lv lv lv lv lv lv lv lv lv lv lv et fr lv lv lv lv lv lv lv lv lt lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv hbs_lat ca lv lv lv lv lv lv lv lv et fr lv az lv az lv ceb fr lv fr lv lv eo fr lv lv lv lv de lv ru en ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lt lv lv
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2011. gada 26. maijs 00:02
Intervija ar Diniju Deģi (38 gadi), rakstnieku un žurnālistu, sieviesuklubs.lv blogotāju ar segvārdu Dr.Love.
Vai Čārlzs III spēs iemantot tādu popularitāti kā viņa māte?
Vai ābolus, vīnogas, arbūzu un citus augļus varam droši ēst ar visām sēkliņām un kauliņiem?
Degvielu visbiežāk zog Rīgas reģionā
Kad mēs topam par vecu seksam? Atbild seksa koučs
Milānas modes nedēļa: "Prada" pelēko rutīnu izskaistina ar somiņām
Ideālā sieviete – kāda viņa ir?
Man ideālā sieviete ir līdzīga mātei jaunībā, skaistāka par iepriekšējo sievu, labāka kulināre par mani, pakļāvīga guļamistabā, izglītota, taupīga un ar stabilu darbavietu, lai man nav jāuzņemas sponsora loma.
Kādas sievietes neizraisa vēlmi iepazīties?
Cacas. Pārāk kārnas modeles tipa sievietes, kas tīksminās pašas par sevi. Sievietes jaunākas par 21 gadu, kam vēl nav dabiskas vēlmes pēc attiecībām un vējš pūš galvā.
Kādēļ vīrieši baidās pieiet klāt skaistai sievietei?
Nekad neesmu baidījies. Kāpēc neeju klāt? Jo mani tādas neinteresē. Par sievietes ārieni interesantāka ir viņas biogrāfija, smarža un raksturs.
Ko vīrieši pirmajā randiņā ļoti novērtē sievietē, lai pēc tam saviem draugiem varētu teikt – viņa gan ir labiņā?
Acis, seksapīlu, lūpas, auguma simetriskumu.
Ne agrāk par 35-40 gadiem, kad vēlas saviem bērniem iegūt labu, uzticamu māti.
Vīriešiem patīk lasīt vīriešu žurnālus?
Tikai Playboy. Klubu lasīju kopš pirmsākumiem 1995.gadā, tagad esmu vīlies tā saturiskajā kvalitātē.
Kāda ir tava attieksme pret seksu pirmajā randiņā?
Pieļaujami. Taču tikai tad, ja ir vai nu mīla no pirmā skatiena, vai arī momentāna kaisles eksplozija un abi no tā nesadomājas par daudz.
Draudzība starp sievieti un vīrieti – vai maz tā ir iespējama?
Jā, eksistē, ja vīrietis ir ar viņu pārgulējis, jau izbrāķējis kā lielisku partneri un abi vienojušies palikt labi draugi.
Vai sievietei obligāti jāprot gatavot ēst, tīrīt māju? Cik tas ir svarīgi?
Mājas soli un pienākumus mierīgi var dalīt uz pusēm. Mani aplaimo, ja sieviete izmazgā un izgludina drēbes, jo neprotu ieslēgt automātisko veļas mašīnu. Gludināšana man riebj. Savukārt ēst gatavošanā varu sacensties.
Ar ko jābūt apveltītai sievietei, lai vīrietis gribētu viņu precēt?
Vēlmei pēc viņa bērna. Mīlestībai bez nosacījumiem. Lai nesaskata vīrietī tikai materiālo izdevīgumu, bet cilvēku ar līdzīgu dzīves stilu, mērķiem un ideāliem.
Kādēļ vīrieši ir gatavi ilgi dzīvot civillaulībā un neprecēties? Bet satiekot citu, var apprecēties jau pēc pavisam īsa pazīšanās laika?
Civillaulība nav pārbaudes metode. Tas ir pilntiesīgs formālas laulības aizstājējs. Ja pārsviežas pie citas, ko ātri ved pie altāra, tā izpaužas bailes no skaistāka, iekārojamāka „putniņa” pazaudēšanas. Kaut gan precēšanās nesniedz nekādas garantijas, īpaši, kopš laulība izšķirama elementāri – pie zvērināta notāra.
Kas vīrieti pievelk pie sievietes (ja izslēdzam seksualitāti)?
Prāts. Tikumība. Orientēšanās uz dzimtu. Māka radīt mājīgumu.
Kas ir tās sievietes īpašības, kuras atbaida?
Vulgaritāte. Bezgaumība. Flirtēšana ar vairākiem vienlaikus. Izlikšanās par citu personību. Zīmolu kults.
Par ko domā vīrietis seksa laikā?
Par to, vai spēs noturēties tik ilgi, kamēr sievietei iestāsies plato fāze – pirmie orgasma priekšvēstneši.
Par ko domā vīrietis, kad sporta zālē vai žurnālā ierauga citu vīrieti ar ideālu ķermeņa formu?
Es vairs nesalīdzinos ar citiem. Sēžu uz diētas, jo tas ir mans labprātīgs lēmums. Gatavojos pa vakariem skriet. Sporta zāles vietā izvēlos fizisku darbu – dārzā vai remontējot. Sporta zāle man atgādina armijas kazarmas, nevilina.
Ja sieva un vīramāte nepieņem viena otru, kuras pusē nostāsies tu kā vīrietis? Kāpēc?
Vienmēr jānostājas sievas pusē, vecākiem visbiežāk nav taisnība, jo nav objektīvu dēla/meitas partneru novērtēšanas kritēriju.
Ja vīrietis uzzina, ka sieviete viņu ir krāpusi... Kā jūtas vīrietis? Kādas domas tajā brīdī pārņem?
Es to piedotu vienu reizi. Censtos būs labāks – izkonkurēt to otro (nezināmo) ar darbiem. Pēc atkārtotas sievietes nodevības bez nožēlas pamestu viņu.
Kādēļ daudzi vīrieši vēlas radīt dēlu?
Es gribētu divus dēlus, kam iemācītu visu labāko, ko zinu kā vīrietis par pasauli, dzīvi un sievietēm.
Kad vīrietis uzvilcies pārnāk no darba, ko viņš vēlas sagaidīt no savas sievietes?
Sievietei nevajag uzbāzties ar sarunām, ja vīrietis iegrimis savās pārdomās, iekšējā monologā.
Ja sievietei kāda iemesla pēc šonakt negribas seksu, kā jums, vīriešiem, to pateikt, lai neaizvainotu? Kā jūs jūtaties pēc atteikuma?
Es uztveru adekvāti šādu atteikumu, nespirinātos pretī. Man sekss vairs nav tik nepieciešams kā 20 gados.
Kādēļ, ja vīrietim ir daudz sieviešu, viņš ir mačo, bet, ja sievietei daudz vīriešu, – viņa ir vieglas uzvedības?
Ja sieviete ir atdevusies 50, 100 un vairāk partneriem, viņa ir nimfomāne. Slima ar seksu. Noskatieties filmu Nimfomānes dienasgrāmata. Arī mačo ir piejaucējams, piesaistāms mājai, ja sieviete mācēs parādīt šāda dzīves modeļa priekšrocības.
Kādēļ vīrietim parādās mīļākā?
Man tā nav bijis. Kamēr mīlu vienu, esmu uzticīgs par 100%.
Kāda ir tava ideālā atpūta atvaļinājumā?
Ceļot pa Eiropu vai iekopt dārzu.
Kuras ir tās Top vietas, kur vīrietis mēdz uzglabāt iekrājumus?
Bankas kartē, ko neglabā mājās. Skaidru naudu neuzkrāju, nemāku atbildēt. Ja sieviete man nočieptu naudu, kaut vai civillaulībā, es viņu pamestu bez vārda runas.
Kādēļ līdz kāzām ir kafija gultā, bet pēc kāzām „atnes man kafijiņu”?
Domāju, ka iespējams kombinētais variants – reizi pa reizei viens otru palutina ar kafiju un brokastīm gultā. Gribētos to labāk izbaudīt kādā silto zemju viesnīcā.
Kā vīrieši uztver sievietes pie stūres?
Sievietes ir labākas, apzinīgākas braucējas, lieki neriskē. Labprāt esmu pasažieris.
Kādēļ vīrieši uzskata - kamēr zeķes vēl nestāv, tās ir tīras?
Es regulāri ostu zeķes un mainu ne retāk kā reizi dienā.
Kādēļ vīrieši tik ļoti dievina makšķerēšanu? Kas tajā ir tāds?
Neprotu makšķerēt. Pieļauju, ka nostrādā tuvība dabai, izraušanās no ģimenes rutīnas. Jo nozvejotā daudzums nav tik svarīgs.
Kādēļ vīrieši ir gatavi tērēt simtus par mašīnas remontu, bet nedzird, ja sievietei vajadzīga jauna somiņa vai veļasmašīna?
Uzskatu par nelietderīgu naudas ieguldījumu auto tjūningā, jo tas nav izrādīšanās aksesuārs, bet tikai pārvietošanās līdzeklis no punkta A uz punktu B.
Kādi ir iemesli vīriešu alkoholismam?
Sākumā garšo. Ķer fīlingu. Pēc tam nespēj atmest. Alkohols apreibināšanās fāzē sniedz paša varenības, talantīguma un visspēcības sajūtu.
Kādu ārstu urologu izvēlēsies vīrietis - sievieti vai vīrieti? Kādēļ?
No sievietes uroloģes būs mazliet kauns, kamēr esi seksuāli aktīvajā vecumā. Pēc personīgās pieredzes vīrieši urologi bija mantkārīgāki, netaktiskāki, rupjāki. Neveidojās normāls dialogs.
Vai tas ir normāli, ka sieviete nopelna vairāk nekā vīrietis?
Jā, dzimumu līdztiesības situācijā tas vairs nav būtiski, kurš pelna vairāk, ja vien abiem pārī tas ir pieņemami. Pārmest neko nedrīkst. Krievu vīrieši ir talantīgāki biznesa veidotāji, naudas āderu atradēji, nekā latvieši. Tāpēc krieviem ir svarīgāk būt vienīgajiem vai galvenajiem apgādniekiem, citādi rodas nepilnvērtības apziņa.
Kādēļ tik ilgi jāsēž uz poda?
Es nesēžu uz poda ilgi, un mani izbrīna tie, kas tualetē lasa žurnālus vai grāmatas kā uz perēšanu :)
Vai Čārlzs III spēs iemantot tādu popularitāti kā viņa māte?
Svētdienas horoskops: 25. septembris
Kad mēs topam par vecu seksam? Atbild seksa koučs
Milānas modes nedēļa: "Prada" pelēko rutīnu izskaistina ar somiņām
Fotostāsts Emocionālākie mirkļi no karalienes Elizabetes II bērēm
Ģēnija Dalī mūzas Galas dēmoni
Milānas modes nedēļa: "Roberto Cavalli" koši sarežģītās dīvas
Milānas modes nedēļa: "Fendi" no klasikas atdzimst par popkultūru!
Likvidēt krūtsgalus vai nulificēt kāju skaistuma vārdā? Kapēc?
Velsas princis un princese pēc karalienes bērēm atgriežas darbā
Princis Endrū esot lobējis, lai brālis Čārlzs nekļūtu par karali
"Hy и kTo Torдa BpeT ceйчac?". Cпop o "cлyrax ЛeMбeprca" и ykpaиHe
ЖиTeли ЭcToHии пpиHялиcb ckyпaTb reHepaTopы пocлe oбpaщeHия Kaи Kaллac
Ha koHy - пepexoд B лиry ypoBHeM Bышe. ЧTo HyжHo зHaTb o MaTчe ЛaTBии пpoTиB AHдoppы
RUS TVNET B AHдoppe
"ПorpaHичHиk дoлro и coчyBcTBeHHo жeлaл yдaчи". KTo и kak ceйчac yeзжaeT из Poccии?
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa